open-index/open-wikipedia-markdown huggingface dataset:
பிளாஸ்டோபாகா பியெஸ்சென்னஸ்

thumb|250x250px| இறக்கையுள்ள பெண்ணும்,  இறக்கையற்ற ஆணும்
**பிளாஸ்டோபாகா பியெஸ்சென்னஸ்** (*Blastophaga psenes*) என்பது *பிளாஸ்டோபாகா* பேரினத்தில் உள்ள ஒரு குளவி இனமாகும். இது பொதுவாக *[[அத்தி (தாவரம்)|அத்தியில்]]*  காட்டத்தி போன்றவற்றில் மகரந்தச் சேர்க்கை செய்கிறது.  இந்தக் குளவிகள் குடியுருப்பு, கூடு  போன்றவை இல்லாமல், அத்திப்பழங்களில் இனப்பெருக்கம் செய்கின்றன மற்றும் பெரிய பூச்சிகள் சில நாட்கள் அல்லது வாரங்கள் மட்டுமே வாழ்கின்றன.  இவை மகரந்தச் சேர்க்கை செய்ய விரும்பும் அத்திப்பழத்தை மோப்பப் புலன் மூலம் கண்டுபிடிக்கிறன. 

இவற்றில் ஆண் பூச்சிக்குச் சிறகில்லை. பெண்ணுக்குச் சிறகு நன்கு வளர்ந்திருக்கும். பெண் பூச்சி, அத்தி மஞ்சரியிலுள்ள மலட்டுப் பூவின் சூலறைக்குள் முட்டையிடும். முட்டை பொரிந்து புழுவாகிப் பிறகு கூட்டுப் புழுவாகி, பின்னர் அதிலிருந்து குளவி வெளிவரும். முட்டையிடப்பட்ட மலட்டுப்பூக் கரடாகிவிடும். கரட்டிலிருந்து வெளிப்படும் குளவி அத்தி மஞ்சரியிலிருந்து புறத்தே வரும். வருகிற வழியில் ஆண்பூக்களிலிருந்துஉண்டாகும் மகரந்தத்தூள் அதன் உடலில் ஒட்டிக்கொள்ளும். பூச்சி வேறொரு மஞ்சரியில் புகுந்தால், அங்குள்ள பெண் பூக்களில் இந்த மகரந்தத்தூள் சேரும். இவ்வாறு அயல் மகரந்தச் சேர்க்கை நிகழ்கிறது. 

சீமை அத்திப்பழங்களில் சில உயர்ந்த வகைகளைப் பயிர் செய்வோர் அந்த அத்தியின் காட்டுவகைக் கிளைகளை மஞ்சரிகளோடு தந்து, அந்த உயர்ந்த மரங்களில் மகரந்தச்சேர்க்கை நிகழும்பொருட்டுக் கட்டுவார்கள். 

## குறிப்புகள்

## வெளி இணைப்புகள்

பகுப்பு:பூச்சிகள்
பீதர் தெற்கு சட்டமன்றத் தொகுதி

**பீதர் தெற்கு சட்டமன்றத் தொகுதி** (*Bidar South Assembly constituency*) இந்தியாவின் கர்நாடக மாநிலத்திலுள்ள 224 சட்டமன்றத் தொகுதிகளுள் ஒன்றாகும். இது பீதர் மாவட்டத்தில் உள்ளது. பீதர் மக்களவைத் தொகுதியில் அடங்கும் 8 சட்டமன்றத் தொகுதிகளுள் இதுவும் ஒன்று. இத்தொகுதியின் எண் 49 ஆகும்.

## சட்டமன்ற உறுப்பினர்கள்

## மேற்கோள்கள்

பகுப்பு:கர்நாடக சட்டமன்றத் தொகுதிகள்
பகுப்பு:பீதர் மாவட்டம்
உரூமி நாத்

**உரூமி நாத்** (*Rumi Nath*) என்பவர் இந்திய அரசியல்வாதியும் அசாம் சட்டமன்ற மேனாள் உறுப்பினரும் ஆவார். இவர் 2006ஆம் ஆண்டு நடைபெற்ற அசாம் மாநில சட்டப்பேரவைத் தேர்தலில் போர்கோலா சட்டமன்றத் தொகுதியில் பாஜக வேட்பாளராகச் சட்டசபைக்குப் போட்டியிட்டு வெற்றி பெற்றார். பின்னர் பாஜகவிலிருந்து விலகி இந்திய தேசிய காங்கிரசில் சேர்ந்தார். 2011ல் மீண்டும் காங்கிரசு வேட்பாளராகப் போட்டியிட்டு வெற்றி பெற்றார். இவர்  மருத்துவர் ஆவார். பான்-இந்திய வாகனத் திருட்டு மோசடியில் தொடர்புடையதாகக் கூறப்படும் இவர் ஏப்ரல் 2015-ல் கவுகாத்தி காவல்துறையால் கைது செய்யப்பட்டார். அக்டோபர் 2020-ல், இவரின் கட்சி விரோத நடவடிக்கைகளுக்காக இந்தியத் தேசிய காங்கிரசு கட்சியிலிருந்து நீக்கப்பட்டார்.

## தனிப்பட்ட வாழ்க்கை
மே 2012-ல், உரூமி நாத் இஸ்லாம் மதத்திற்கு மாறியதாகக் கூறப்படுகிறது. இவர் தனது பெயரை ரபேயா சுல்தானா என்று மாற்றிக்கொண்டு தனது நீண்டகால நண்பரை மணந்தார். இத்திருமண உறவு மூலம் இவருக்கு ஒரு மகள் உள்ளார்.

## மேற்கோள்கள்

பகுப்பு:21-ஆம் நூற்றாண்டு இந்திய அரசியல்வாதிகள்
பகுப்பு:வாழும் மக்கள்
பகுப்பு:அசாமைச் சேர்ந்த பாரதிய ஜனதா கட்சி அரசியல்வாதிகள்
பகுப்பு:அசாமைச் சேர்ந்த இந்திய தேசிய காங்கிரஸ் அரசியல்வாதிகள்
பகுப்பு:அசாம் சட்டமன்ற பெண் உறுப்பினர்கள்
குல்சார் பானு

**குல்சார் பானு** (*Gulzar Banu*)(பிறப்பு 1963) என்பவர் இந்திய அரசியல்வாதியும் இந்தியாவின் மங்களூர் மாநகராட்சியின் முன்னாள் மாநகரத் தந்தையும் ஆவார். இவர் இரண்டுமுறை முறை கடிப்பள்ளா பகுதியின் உறுப்பினராக இருந்துள்ளார். இந்தியத் தேசிய காங்கிரசு கட்சியின் உறுப்பினரான பானு, மாநகரத்தந்தை பதவியை வகிக்கும் ஆறாவது பெண் ஆவார்.

## இளமை
பானு 8ஆம் வகுப்பு வரை பள்ளிக் கல்வியினை முடித்துள்ளார். இவர், சம்சுதீனை என்பவரை மணந்தார். இத்தம்பதியருக்கு பத்து குழந்தைகள் உள்ளனர். இவர்களில் நான்கு பேர் திருமணமானவர்கள்.

## அரசியல் வாழ்க்கை
2012ஆம் ஆண்டு நடைபெற்ற மங்களூர் மாநகரத் தேர்தலில் பாரதிய ஜனதா கட்சியின் வேட்பாளரான ரூபா பங்கேரா தனது சாதிச் சான்றிதழை வேட்புமனு தாக்கல் செய்ய நிர்ணயிக்கப்பட்ட நேரம் காலத்திற்குள் சரியாகச் சமர்ப்பிக்கத் தவறியதால் தகுதி நீக்கம் செய்யப்பட்டதைத் தொடர்ந்து,  பானு மட்டுமே போட்டியிடும் வேட்பாளராக ஆனார். எனவே பானு தேர்ந்தெடுக்கப்பட்டதாக அறிவிக்கப்பட்டார். இந்த சம்பவம் பலரையும் அதிர்ச்சியில் ஆழ்த்தியது. ஏனெனில் பாஜக வேட்பாளர் வெற்றி பெறுவார் என்று பரவலாகக் கருதப்பட்டது. கர்நாடகா மாநகராட்சி சட்டம், 1976-ல், நம்பிக்கையில்லாத் தீர்மானத்திற்கு அழைப்பு விடுக்க எந்த ஏற்பாடும் இல்லாததால், 7 மார்ச் 2012 முதல் பிப்ரவரி 20, 2013 வரை பானு மாநகரத் தந்தையாகப் பணியாற்ற இருந்தார். பானு 7 மார்ச் 2012 அன்று, பாஜக அரசியல்வாதியான அமிதகலா துணை மாநகரத் தந்தை பதவியேற்க, பதவியேற்றார்.

## மேற்கோள்கள்

## வெளி இணைப்புகள்

* மங்களூருவின் புதிய மேயர் குல்சார் பானு, youtube.com இல் உதயவாணி

பகுப்பு:21-ஆம் நூற்றாண்டு இந்திய அரசியல்வாதிகள்
பகுப்பு:இருபதாம் நூற்றாண்டு இந்திய அரசியல்வாதிகள்
பகுப்பு:வாழும் மக்கள்
பகுப்பு:1963 பிறப்புகள்
பகுப்பு:கர்நாடக அரசியல்வாதிகள்
ஆராவ் மக்களவைத் தொகுதி

**ஆராவ் மக்களவைத் தொகுதி** (மலாய்: *Kawasan Persekutuan Arau*; ஆங்கிலம்: *Arau Federal Constituency*; சீனம்: 亚娄国会议席) என்பது மலேசியா, பெர்லிஸ், மாநித்தில் அமைந்துள்ள ஒரு மக்களவைத் தொகுதி (**P003**) ஆகும்.

ஆராவ் மக்களவைத் தொகுதி 1974-ஆம் ஆண்டில் உருவாக்கப்பட்டது. இந்தத் தொகுதியில், முதன்முதலாக 1974-ஆம் ஆண்டில் மக்களவைப் பொதுத் தேர்தல் நடைபெற்றது. இறுதியாக, 2022-ஆம் ஆண்டில் நடைபெற்றது. 

1974-ஆம் ஆண்டில் இருந்து ஆராவ் மக்களவைத் தொகுதி, மலேசிய நாடாளுமன்றத்தின் மலேசிய மக்களவையில் பிரதிநிதிக்கப் படுகிறது. 

## ஆராவ்

**ஆராவ்** (மலாய்: *Arau*) மலேசியா, பெர்லிஸ் மாநிலத்தில் உள்ள ஓர் அரச நகரம். பெர்லிஸ் மாநிலத்தின் தலைநகரமான கங்கார் நகரில் இருந்து தென்கிழக்காக 10 கி.மீ. தொலைவில் உள்ளது.

பெர்லிஸ் மன்னரின் அரண்மனையும் (*Royal Palace*), அரச பள்ளிவாலும் (*Perlis State Mosque*) இந்த நகரில் உள்ளன. 

### கோலா பெர்லிஸ்

கோலாலம்பூரில் இருந்து தொடருந்து மூலமாக லங்காவி (*Langkawi*) தீவிற்குச் செல்ல விரும்பும் சுற்றுப் பயணிகள் ஆராவ் நகரில் இறங்கி, அதன் பின்னர் கோலா பெர்லிஸ் செல்கின்றனர். அங்கிருந்து லங்காவி தீவிற்குப் படகுகள் மூலமாகச் செல்ல வேண்டும்.

மாரா தொழில்நுட்பப் பல்கலைக்கழகம் இங்கு அமைந்துள்ளது. மாரா தொழில்நுட்பக் கழகம் என்று முன்பு அழைக்கப்பட்டது. 1999-ஆம் ஆண்டு பலகலைக்கழகத் தகுதியைப் பெற்றது. 2023-ஆம் ஆண்டில், இந்தப் பல்கலைக்கழகத்தில் 5974 மாணவர்கள் 37 கல்வித் துறைகளில் பயில்கின்றனர்.

## ஆராவ் மக்களவைத் தொகுதி

## ஆராவ் தேர்தல் முடிவுகள்

## மேற்கோள்கள்

## மேலும் காண்க
* ஆராவ்
* மலேசிய தேர்தல் தொகுதிகள்
* மலேசியப் பொதுத் தேர்தல், 2022

பகுப்பு:பெர்லிஸ் நாடாளுமன்றத் தொகுதிகள்
பண்பாட்டு உலகமயமாதல்

**பண்பாட்டு உலகமயமாதல்** அல்லது **கலாச்சார உலகமயமாதல்** (*cultural globalisation*) என்பது சமூகங்களுக்கிடையேயான கலாசார விடயங்களை உலகம் முழுவதும் பரப்பும் மற்றும் விரிவாக்கும் செயற்பாடு ஆகும். இதன் மூலம் உணவு, உடை, பழக்கவழக்கங்கள், விழுமியங்கள், மொழி போன்ற பல்வேறுபட்ட கலாசார அம்சங்கள் புகுத்தப்படுகின்றன. நவீன உலகில் இணைய வசதிகள், பரவலான பண்பாட்டு ஊடகங்கள், சுற்றுலாப் பயணங்கள் மற்றும் இலத்திரனியல் ஊடகங்கள் இளைஞர்களிடையே வேறுபட்ட கலாசார நுகர்விற்கும், பரவல்களுக்கும் உந்துசக்தியாகக் காணப்படுகிறது. இதன் மூலமாக தனிப்பட்டவர்கள் தமது பிராந்திய எல்லைகளைைக் கடந்து சமூகத் தொடர்புகளை மேம்படுத்த வழிவகுக்கின்றது. மறுபுறம் கலாசார உலகமயமாக்கல் கலாசார பல்வகைமைக்கு பாதகமானது என்ற விவாதமும் முன்வைக்கப்படுகிறது. பொதுவாக ஒவ்வொரு நாடும், சமூகமும் தமக்கே உரிய கலாசார பண்புகளைக் கொண்டு காணப்படும். இது "நாட்டுப்புற கலாசாரம்" என்றழைக்கப்படுவதுடன் இவை அந்நாட்டின் அல்லது மக்களின் கடந்தகால மற்றும் தற்கால வாழ்க்கை முறை, அவர்களின் வரலாறு, பண்பாட்டு அம்சங்கள் என்பனவற்றின் பிரதிபலிப்பாகும். பொதுவாக உலகமயமாக்கத்தின் பிரதான செயற்பாட்டாளர்களாக அபிவிருத்தி அடைந்த நாடுகளும் அவர்களின் முகவர்களும் செயற்படுவதனால் பொதுவாக மேலைநாட்டுக் கலாசாரங்களின் தாக்கம் உள்ளூர் கலாசார பழக்கவழக்கங்களுக்கு பெரும் சவாலினை ஏற்படுத்துவதுடன் காலப்போக்கில் கலாசாரங்கள் அழிவடைந்து போகக்கூடிய நிலைமையும் காணப்படுகிறது.

## மேற்கோள்கள்

பகுப்பு:பண்பாடு
பகுப்பு:பண்பாட்டுப் புவியியல்
அந்தரத்தாமரை

**அந்தரத்தாமரை** (*Nymphoides hydrophylla*, பொதுவாக **crested floating-heart** என அழைக்கப்படுகிறது) என்பது மென்யாந்தேசி தாவரக் குடும்பத்தைச் சேர்ந்த ஒரு நீர்வாழ் தாவரமாகும். இது வெப்பமண்டல ஆசியாவைச் சேர்ந்தது. இதன் இலைகள் இதயவுருவானவையாக நீரில் மிதந்தபடி இருக்கும். மலர்கள் சிறியவை; வெண்மை நிறமுள்ளவை; நீண்ட காம்புள்ளவை; கொத்தாக இருக்கும். இலைக்கு ஒரு அங்குலம் கீழே கிளையில் பூங்கொத்து இருக்கும். வேர் ஆழமாகப் பதியாதது. இதன் மெலிந்த தண்டுகள் உண்ணத்தக்கவை. இவை தைவானில் காய்கறியாகப் பயன்படுத்தப்படுகின்றன. காய்கறிக்காக தைவானில் பெரும்பாலும் மீனோங் மாவட்டத்தில், காஹ்சியுங்கில் உற்பத்தி செய்யப்படுகின்றன.

அந்தரத் தாமரையின் மலர்கள் பெண் ஈரில்லமுள்ளவை ஆகும். இதன் தட்டையான விதைகளானது உலர்ந்து வெடிக்கும் விதையுறைக்குள் இருக்கின்றன.

இத்தாவரங்கள் பொதுவாக அலங்காரத்திற்காக நீர்த் தடாகங்களில் வளர்ப்பதற்காக விற்கப்படுகின்றன. இவற்றின் பூர்வீக எல்லைக்கு வெளியே, பரவி, குறிப்பாக புளோரிடாவில் தொல்லை தரும் களைச் செடிகளாக மாறியுள்ளன. இவை உறைபனியால் பாதிக்கப்படுவதில்லை. மேலும் இவை தென் கரொலைனாவில் உள்ள மரியன் ஏரியில் காணப்படுவதும் பதிவாகியுள்ளது.

## குறிப்புகள்

## வெளி இணைப்புகள்
*தமிழ்க் கலைக்களஞ்சியத்தின் முதல் தொகுதியில் அந்தரத்தாமரை என்ற கட்டுரை உள்ளது.

பகுப்பு:சீனத் தாவரங்கள்
பகுப்பு:நீர்த் தாவரங்கள்
பள்ளிப்பட்டு பட்டாசு கடை தீ விபத்து

**பள்ளிப்பட்டு பட்டாசு கடை தீ விபத்து** என்பது 2009 இல் தமிழ்நாடு மாநிலம் திருவள்ளுவர் மாவட்டம் பள்ளிப்பட்டில் நிகழ்ந்த தீ விபத்தாகும். இந்த தீ விபத்தில் 32 நபர்கள் பலியானார்கள்.  பலியானவர்களின் குடும்பத்திற்கு தமிழக அரசு தலா ரூபாய் ஒரு லட்சமும், ஆந்திர அரசு 27 பேருக்கு தனியாக தலா ரூபாய் ஒரு லட்சமும் இழப்பீடாக வழங்கின. 

## நிகழ்வு
2009 ஆம் ஆண்டு அக்டோபர் 16 ம் நாள் தமிழ்நாடு மாநிலம் திருவள்ளுவர் மாவட்டம் பள்ளிப்பட்டில் சோளிங்கர் சாலையில் ஜெய்சங்கர் என்பவருக்கு சொந்தமான அரிசி ஆலையில், ஆனந்தகுமார் என்பவர் பட்டாசு கடை அமைத்திருந்தார்.அந்த பட்டாசுக் கடையில் ஏற்பட்ட தீ விபத்தில் 32 பேர் பலியாகினர். இதில் 27 பேர் ஆந்திராவைச் சேர்ந்தவர்கள். 

## வழக்கு
இந்தப் பட்டாசு தீ விபத்து குறித்து மாவட்ட வருவாய் துறை அதிகாரி விசாரணை நடத்தினார். அதில் உரிமை பெறாமலும், முன்னெச்சரிக்கை நடவடிக்கை கடைபிடிக்காமலும் நடத்தியது கண்டுபிடிக்கப்பட்டு உரிமையாளர் மீது வழக்கு போடப்பட்டது. 

## தீர்ப்பு
வழக்கினை விசாரித்த உயர் நீதிமன்றம் பலியான முப்பது இரண்டு நபர்களின் குடும்பங்களுக்கு இரண்டு கோடியே எழுபத்து ஆறு இலட்சம் ரூபாய் இழப்பீடு வழங்க தீர்ப்பளித்தது.  இந்த பணத்தினை தீ விபத்தான கடை உரிமையாளரும், தமிழக அரசும் இணைந்து வழங்க வேண்டும் என்பது தீர்ப்பாகும். 

## ஆதாரங்கள்

பகுப்பு:தமிழ்நாட்டில் வெடி விபத்துகள்
பகுப்பு:2009 நிகழ்வுகள்
லங்காவி மக்களவைத் தொகுதி

**லங்காவி மக்களவைத் தொகுதி** (மலாய்: *Kawasan Persekutuan Langkawi*; ஆங்கிலம்: *Langkawi Federal Constituency*; சீனம்: 浮罗交怡国会议席) என்பது மலேசியா, கெடா, லங்காவி தீவில் அமைந்துள்ள ஒரு மக்களவைத் தொகுதி (**P004**) ஆகும்.

லங்காவி மக்களவைத் தொகுதி 1994-ஆம் ஆண்டில் உருவாக்கப்பட்டது. இந்தத் தொகுதியில், முதன்முதலாக 1995-ஆம் ஆண்டில் மக்களவைப் பொதுத் தேர்தல் நடைபெற்றது. இறுதியாக, 2022-ஆம் ஆண்டில் நடைபெற்றது. 

1995-ஆம் ஆண்டில் இருந்து லங்காவி மக்களவைத் தொகுதி, மலேசிய நாடாளுமன்றத்தின் மலேசிய மக்களவையில் பிரதிநிதிக்கப் படுகிறது.

## லங்காவி மாவட்டம்

லங்காவி மாவட்டம் என்பது மலேசியா, கெடா மாநிலத்தில் அமைந்துள்ள ஒரு தீவுக் குழுமம் ஆகும். மலேசியப் பெருநிலத்தில் இருந்து 30 கி.மீ. அப்பால் அந்தமான் கடலும் மலாக்கா நீரிணையும் இணைகின்ற பகுதியில் இருக்கின்றது.

இந்தத் தீவுக் குழுமத்தில் 104 தீவுகள் உள்ளன. அதில் லங்காவி தீவு என்பது ஆகப் பெரிய தீவு ஆகும். இந்தத் தீவைக் கெடாவின் பொன் கலன் *(Jewel of Kedah*; மலாய்: *Langkawi Permata Kedah*)  என்றும் அழைப்பார்கள்.

### பந்தாய் செனாங்

இந்தத் தீவுக் குழும மாவட்டம், வடமேற்கு மலேசியாவின் கடற்கரையில், தாய்லாந்து எல்லையை ஒட்டி உள்ள கோ தருடா (*Ko Tarutao*) எனும் தீவிற்கு சில கிலோமீட்டர் தெற்கிலும் அமைந்துள்ளது.

லங்காவி தீவு கெடாவின் நிர்வாக மாவட்டங்களில் ஒன்றாகும். குவா அதன் பெரிய நகரமாக உள்ளது. லங்காவிக்கு அருகாமையில் அமைந்து இருக்கும் பந்தாய் செனாங் (*Pantai Cenang*) தீவு, மிகவும் பிரபலமான கடற்கரை மற்றும் சுற்றுலாப் பகுதியாகும்.

## லங்காவி மக்களவைத் தொகுதி

## தேர்தல் முடிவுகள்

## லங்காவி வேட்பாளர் விவரங்கள்

## மேற்கோள்கள்

## மேலும் காண்க
* லங்காவி
* மலேசிய தேர்தல் தொகுதிகள்
* மலேசியப் பொதுத் தேர்தல், 2022

பகுப்பு:கெடா நாடாளுமன்றத் தொகுதிகள்
சூதர்

**சூதர்** (**Sūta**) (சமசுகிருதம்:सूत) என்பது மனுதரும சாத்திரத்தின்படி சத்திரியத் தந்தைக்கும், பிராமணத் தாய்க்கும் பிறந்த அனுகூல சாதியினர் ஆவார். மகாபாரத காவியம் மட்டும் சூதர் சமூகத்திரைத் குறித்துள்ளது.  சூதர் வகுப்பினர் அம்பஷ்தர்களைப் போன்று இருபிறப்பாளர்களால் தீண்டத்தக்க சமூகத்தினர் ஆவார். சூத சமூக ஆண்களுக்கும் பூணூல் அணியும் கடமை உண்டு. சூதர்களின் குலத்தொழில் தேர் ஓட்டுதல் மற்றும் தரும சாத்திரங்கள், இதிகாசங்கள் மற்றும் புராணங்களை மக்களிடத்தில் பரப்புதல் ஆகும்.{ மகாபாரதம் கூறும் சூதர்களில் புகழ்பெற்றவர்கள் சஞ்சயன், ரோமஹர்சணர், உக்கிரசிரவஸ், கீசகன் மற்றும் கர்ணன் (தேரோட்டியின் வளர்ப்பு மகன்) ஆவர்.

## இதனையும் காண்க
* வருணக் கலப்பு சாதிகள்

## அடிக்குறிப்புகள்

பகுப்பு:மகாபாரதக் கதை மாந்தர்கள்
பகுப்பு:இந்து சமய தொன்மவியல் இனக்குழுக்கள்
சஞ்சயன் (மகாபாரதம்)

**சஞ்சயன்** (**Sanjaya** or **Sanjay**) (சமசுகிருதம்:सञ्जय) மகாபாரதம் காவியத்தில் மன்னர் திருதராட்டிரனின் தேரோட்டியும், ஆலோசகரும் ஆவார். இவர் சூதர் மரபினர் ஆவார்/
சஞ்சயனுக்கு வேதவியாசர் அருளிய தெய்வீகப் பார்வையைக் கொண்டு,  பாண்டவர்களுக்கும், கௌரவர்களுக்கும் இடையே நடந்து கொண்டிருக்கும் குருச்சேத்திரப் போர் நிகழ்வுகளை மன்னர் திருதராட்டிரனுக்கு உடனுக்குடன் உரைத்துக் கொண்டே இருப்பார்.  குருச்சேத்திரப் போர்க்களத்தில் தன் மகன்கள்  இறந்த செய்திகளைக் கேட்டு மன்னர் திருதராஷ்டிரன் துயரம் அடைந்த போது, சஞ்சயன் திருதராஷ்டிரனுக்கு ஆறுதல் கூறுவது வழக்கம். 

மன்னர் திருதராட்டிரன் கட்டளைப்படி குருச்சேத்திரப் போரை நிறுத்தக் கோரி சஞ்சயனை பாண்டவர்களிடம் தூது சென்றார்.

போரில் வென்ற பாண்டவர்கள் முடிசூடிக் கொண்ட பின்னர், சில காலம் கழித்து திருதராட்டிரன், காந்தாரி, குந்தி, விதுரன் ஆகியோர் வனவாசம் செல்லும் போது, சஞ்சயனும் அவர்களுடன் வனத்திற்கு பயணித்தான்.
## இதனையும் காண்க
* சூதர்
## மேற்கோள்கள்

பகுப்பு:மகாபாரதக் கதை மாந்தர்கள்
திவ்யா தயால்

**திவ்யா தயால்** (*Divya Dhayal*) இந்தியாவைச் சேர்ந்த விற்கலை வீராங்கனை ஆவார். இவர் தனது 15 வயதில் தேசிய வில்வித்தை வாகையாளர் ஆனார். திவ்யா உலக வில்வித்தை இளைஞர் வாகையாளர் போட்டி, வில்வித்தை உலகக் கோப்பைகள், பன்னாட்டு வில்வித்தை போட்டிகள் மற்றும் பிற பன்னாட்டு வில்வித்தை நிகழ்வுகளில் இந்தியாவைப் பிரதிநிதித்துவப்படுத்தியுள்ளார்.

திவ்யா தனது ஆரம்ப வில்வித்தை பயிற்சியைத் தரைப்படை விளையாட்டு நிறுவனத்தில் தொடங்கினார். புனேவிலும் பின்னர் பிற இடங்களிலும், கர்னல் விக்ரம் எஸ். தயால் வழிகாட்டுதலின் கீழ் மேற்கொண்டுள்ளார்.

## ஆரம்ப வாழ்க்கை மற்றும் கல்வி
இந்தியாவின் உத்தரப் பிரதேச மாநிலம், பரேலியில் பிறந்த தயால், தரைப்படை வீரர் குடும்பத்திலிருந்து வந்தவர். இவருடைய தந்தை கர்னல். விக்ரம் எஸ் தயால்  தரைப்படை அதிகாரி ஆவார்.

## தொழில்
திவ்யா தனது 13 வயதில் 2014-ல் வில்வித்தை பயணத்தைத் தொடங்கினார்.

### தேசிய போட்டிகள்
திவ்யா 2017-ல் நடைபெற்ற மூத்த தேசிய வில்வித்தை வாகையாளர் போட்டியில் தனிநபர் தங்கம் மற்றும் கலப்பு அணி தங்கம் பதக்கத்தினை வென்றார்.

### பன்னாட்டுப் போட்டிகள்
திவ்யா உலகக் கோப்பையில் பங்கேற்பதன் மூலம் பன்னாட்டு வீராங்கனையாக விளையாடத் தொடங்கினார். திவ்யா 2016 முதல் இந்தியாவுக்காக விளையாடி வருகிறார்.

## தனிப்பட்ட வாழ்க்கை
திவ்யா இந்திய விளையாட்டு விருதுகளைப் பெற்றார். மேலும் குஷ்பு தயால் மற்றும் திக்விஜய் தயால் ஆகிய இரு உடன்பிறப்புகள் உள்ளனர். புனேயில் உள்ள தரைப்படையில் உள்ள பொதுப் பள்ளியில் படித்தார்.

## மேற்கோள்கள்




## வெளி இணைப்புகள்

* 
*  at World Archery Federation

பகுப்பு:வாழும் மக்கள்
ராயசூரு ஊரகம் சட்டமன்றத் தொகுதி

**ராயசூரு ஊரகம் சட்டமன்றத் தொகுதி** (*Raichur Rural Assembly constituency*) இந்தியாவின் கர்நாடக மாநிலத்திலுள்ள 224 சட்டமன்றத் தொகுதிகளுள் ஒன்றாகும். இது ராயசூரு மாவட்டத்தில் உள்ளது. இத்தொகுதியானது, பழங்குடியினருக்காக ஒதுக்கப்பட்ட ஒரு தனித்தொகுதி ஆகும். ராயசூரு மக்களவைத் தொகுதியில் அடங்கும் 8 சட்டமன்றத் தொகுதிகளுள் இதுவும் ஒன்று. இத்தொகுதியின் எண் 53 ஆகும்.

## சட்டமன்ற உறுப்பினர்கள்

## மேற்கோள்கள்

பகுப்பு:கர்நாடக சட்டமன்றத் தொகுதிகள்
பகுப்பு:ராய்ச்சூர் மாவட்டம்
அந்திரோகிலீசு

**அந்திரோகிலீசு** (*Androcles*,  , மாற்றாக லத்தீன் மொழியில் **Androclus** என்று பலுக்கப்படுகிறது) என்பவர்  செவிவழிக் கதையில் சிங்கத்துடன் நட்பு கொண்ட ஒரு மனிதர் ஆவார்.

இந்த கதையானது நாட்டுப்புற கதைகளுக்கான ஆர்னே-தாம்சன் வகைப்பாடு அமைப்பில் வகை 156 என சேர்க்கப்பட்டுள்ளது. பழைய கதையான இது நடுக்காலத்தில் "இடையனும் சிங்கமும்" என்ற பெயரில் மீண்டும் தோன்றியது. பின்னர் ஈசாப்பின் நீதிக்கதைகளிலும் கூறப்பட்டது. இது பெர்ரி பொருளடக்கத்தில் 563 ஆவது கதையாக உள்ளது. மேலும் ஈசாப்பின் *[[சிங்கமும் சுண்டெலியும்]]* கதையுடன் இக்கதையின் பொதுவான அம்சங்கள் ஒத்துள்ளன.

## பாரம்பரியக் கதை
இந்த கதையின் பழைய குறிப்பு  ஆலஸ் கெல்லியசின் இரண்டாம் நூற்றாண்டின் *அட்டிக் நைட்சில்* காணப்படுகிறது. அப்பியனின் அழிந்துபோன போன படைப்பான *Aegyptiaca* /Αἰγυπτιακά *(எகிப்தின் அதிசயங்கள்)* இல் அப்பியன் சொன்ன ஒரு கதையை ஆசிரியர் அதில் விவரிக்கிறார். அப்பியன் உரோமில் நேரில் கண்டதாகக் கூறிய நிகழ்வுகளாக இது உள்ளது. இந்த பதிப்பில், அந்திரோகிலீசு  ஆப்பிரிக்காவின் ஒரு பகுதியை நிர்வகிக்கும் முன்னாள் உரோமானிய நிர்வாகியின் அடிமை. அவர் ஒரு குகையில் தஞ்சம் அடைகிறார். அது காயமடைந்த ஒரு சிங்கத்தின் குகையாகும். அவர் அதன் பாதத்திலிருந்து அவர் ஒரு பெரிய முள்ளை அகற்றுகிறார். சிங்கம் தன் நன்றியுணர்வுடன் அவனுடன் பழகுகிறது.

மூன்று ஆண்டுகளுக்குப் பிறகு, அந்திரோகிலீசுக்கு ஊருக்கு செல்லவேண்டும் என்ற ஏக்கம் உருவாகிறது. ஆனால் விரைவில் அவர் தப்பிச்சென்ற அடிமையாக பிடிபட்டு உரோமுக்கு அனுப்பப்படுகிறார். அங்கு அவர் சர்க்கஸ் மாக்சிமசில் பேரரசரின் முன்னிலையில் காட்டு விலங்குக்கைக் கொண்டு கொல்லப்படும் தண்டனை அளிக்கப்படுகிறது. குறிப்பில் காணப்படும் பேரரசர் கயஸ் சீசர் என்று குறிப்பிடப்படுகிறார். அதில் உள்ளவர் பேரரசர் காலிகுலா என்று கருதப்படுகிறது. அந்திரோகிலீசை கொல்ல சிங்கம் விடப்படுகிறது. அது அந்திரோகிலீசு மீது பாசத்தைக் காட்டுகிறது. இதைக் கண்டு அவரை விசாரித்த பேரரசர், நட்பின் சக்திக்கு, சாட்சியாக உள்ள இந்த நிகழ்வை அங்கீகரிக்கும் விதமாக பேரரசர் அடிமையை மன்னிக்கிறார். இந்த சந்தர்ப்பத்தில் பார்வையாளராக இருந்த அப்பியன் குறிப்பிட்டது;அதன்பிறகு , அந்திரோகிலீசும், சிங்கமும் தோளோடு தோள் ஒட்டி இருந்ததைக் கண்டோம்; அந்திரோகிலீசுக்கு பணம் கொடுக்கப்பட்டது, சிங்கத்தின் மீது பூக்கள் தூவப்பட்டனத. அவர்களை எங்கு பார்த்தாலும், "இது சிங்கம், ஒரு மனிதனின் நண்பன்; இந்த மனிதர், சிங்கத்தின் மருத்துவர்" என்று கூச்சலிட்டனர்.ஒரு நூற்றாண்டுக்குப் பிறகு கிளாடியஸ் ஏலியானஸ் அவரது *ஆன் தி நேச்சர் ஆஃப் அனிமல்ஸ் என்ற* படைப்பில் இந்தக் கதை மீண்டும் கூறப்பட்டது.

## குறிப்புகள்

பகுப்பு:1-ஆம் நூற்றாண்டு மக்கள்
பகுப்பு:ஈசாப்பின் நீதிக்கதைகள்
ஷைஸ்தா சுஹ்ரவர்தி இக்ரமுல்லா

**பேகம் ஷைஸ்தா சுஹ்ரவர்தி இக்ரமுல்லா** ( *Shaista Suhrawardy Ikramullah* ) ( ஜூலை 22, 1915 -  டிசம்பர் 11, 2000) என்பவர், வங்காளத்தைச் சேர்ந்த வங்காள பாக்கித்தானிய அரசியல்வாதியும், இராஜதந்திரியும், எழுத்தாளரும் ஆவார்.  இலண்டன் பல்கலைக்கழகத்தில் முனைவர் பட்டம் பெற்ற முதல் முஸ்லிம் பெண் இவர் என்று அறியப்படுகிறது.  இவர் 1964 முதல் 1967 வரை மொராக்கோவிற்கான பாக்கித்தானின் தூதராக இருந்தார். மேலும் ஐக்கிய நாடுகள் சபையின் பிரதிநிதியாகவும் இருந்தார். 

## குடும்பம் மற்றும் கல்வி
ஹசன் சுஹ்ரவர்தி மற்றும் அவரது மனைவி சாஹிப்சாதி ஷா பானு பேகம் ஆகியோருக்கு சுஹ்ரவர்தி குடும்பத்தில் ஷைஸ்தா அக்தர் பானு சுஹ்ரவர்தியாக இக்ரமுல்லா பிறந்தார். ஷைஸ்தாவின் தாயார் நவாப் அப்துல் லத்தீப்பின் பேத்தி ஆவார். 

இவர், கொல்கத்தாவில் உள்ள லொரேட்டோ கல்லூரியில் படித்தார். இவர், லண்டன் பல்கலைக்கழகத்தில் முனைவர் பட்டம் பெற்ற முதல் முஸ்லிம் பெண்மணி என்று அறியப்படுகிறார்.  இவரது முனைவர் பட்ட ஆய்வேடு, "உருது நாவல் மற்றும் சிறுகதையின் வளர்ச்சி" என்கிற தலைப்பில் இருந்தது. இது, உருது இலக்கியத்தின் விமர்சன ஆய்வு ஆகும். 

## திருமணம் மற்றும் குழந்தைகள்
இவர் 1933 இல் முகமது இக்ரமுல்லாவை மணந்தார்  இவர்களுக்கு நான்கு குழந்தைகள் இருந்தனர்: 

* இனாம் இக்ரமுல்லா
* நாஸ் அஷ்ரஃப்
* சல்மா சோபன்
* ஜோர்டான் இளவரசி சர்வத்

## அரசியல் வாழ்க்கை
இவர் திருமணமான பிறகு, இவரது தலைமுறையில் பர்தாவை விட்டு வெளியேறிய முதல் இந்திய முஸ்லிம் பெண்களில் இவரும் ஒருவர் ஆவார்.  முகமது அலி ஜின்னா இவரை அரசியலில் ஈடுபடத் தூண்டினார்.  இவர், முஸ்லீம் பெண் மாணவர் கூட்டமைப்பு மற்றும் அகில இந்திய முஸ்லீம் லீக்கின் மகளிர் துணைக் குழுவின் தலைவராக இருந்தார். 

1945 ஆம் ஆண்டில், பசிபிக் உறவுகள் மாநாட்டில் கலந்து கொள்ளுமாறு இந்திய அரசால் கேட்டுக் கொள்ளப்பட்டார். முஸ்லீம் லீக்கின் பிரதிநிதியாகச் சென்று அதன் சார்பாகப் பேச வேண்டும் என்று ஜின்னா விரும்பியதால், அந்த வாய்ப்பை ஏற்க வேண்டாம் என்று இவரை சமாதானப்படுத்தினார்.

இவர் 1946 இல் இந்திய அரசியல் நிர்ணய சபைக்கு தேர்ந்தெடுக்கப்பட்டார், ஆனால் முஸ்லீம் லீக் அரசியல்வாதிகள் செய்யாதது போல், இவர் ஒருபோதும் இருக்கையில் அமரவில்லை.

1947 இல் பாகிஸ்தானின் முதல் அரசியலமைப்புச் சபையின் இரண்டு பெண் பிரதிநிதிகளில் இவரும் ஒருவர் என்று அறியப்படுகிறது. 

இவர் ஐக்கிய நாடுகள் சபையின் பிரதிநிதியாகவும் இருந்தார், மேலும் மனித உரிமைகளுக்கான உலகளாவிய பிரகடனம் (1948) மற்றும் இனப்படுகொலைக்கு எதிரான மாநாடு (1951) ஆகியவற்றில் பணியாற்றினார்.    

1964 முதல் 1967 வரை மொராக்கோவிற்கான பாகிஸ்தானின் தூதராக இருந்தார் 

## இறப்பு
இவர்,  டிசம்பர் 11,  2000 அன்று கராச்சியில்  தனது 85வது வயதில் காலமானார்.

## விருதுகள் மற்றும் அங்கீகாரம்
2002 ஆம் ஆண்டில், இவரது மரணத்திற்குப் பின்னர், மிக உயர்ந்த சிவில் விருதான நிஷான்-இ-இம்தியாஸ் (ஆர்டர் ஆஃப் எக்ஸலன்ஸ்) விருது பாகிஸ்தானின் ஜனாதிபதியால் வழங்கப்பட்டது.  

## சான்றுகள்

பகுப்பு:2000 இறப்புகள்
பகுப்பு:1915 பிறப்புகள்
பகுப்பு:பாகிஸ்தான் அரசியல்வாதிகள்
நேபாள சமசுகிருத பல்கலைக்கழகம்

**நேபாள சமஸ்கிருத பல்கலைக்கழகம்** (**Nepal Sanskrit University**) (முன்னர் இதன் பெயர் **மகேந்திரா சமஸ்கிருத பல்கலைக்கழகம்**)டிசம்பர், 1986ஆம் ஆண்டில் நிறுவப்பட்டது. இப்பல்கலைழகம் நேபாளத்தின் லும்பினி மாநிலத்தின் தாங் மாவட்டத்தில் உள்ள பெல்சுண்டி எனுமிடத்தில் இயங்குகிறது.  இது கோரக்கி நகரத்திலிருந்து 13 கிலோ மீட்டர் தொலைவில் உள்ளது.

## படிப்புகள்
இப்பல்கலைக்கழகம் சமசுகிருத மொழியில் இளங்கலை சாஸ்திரி பட்டம், இளங்கலை கல்வியியல் பட்டம், முதுகலை ஆச்சாரியர் பட்டம் மற்றும்  பாரம்பரிய மற்றும் நவீன படிப்புகளில் முனைவர் பட்டங்கள் வழங்குகிற்து. மேலும் இப்பல்கலைக்கழகம் இளங்கலை ஆயுர்வேதப் படிப்பில் மருத்துவம் மற்றும் இரண சிகிச்சை கற்றுத்தரப்படுகிறது. சமசுகிருதம் மற்றும் பௌத்தம் அடிப்படையில் இளங்கலை பட்டப் படிப்பில் யோகக் கலையை கற்பித்தல். மேலும் இப்பல்கலைக்கழகம் இந்து சமய ஆலயங்கள் கட்டுமானம் தொடர்பான **ஸ்தபதி** (கட்டிடக்கலை) நிறுவனம் துவக்க உள்ளது. இப்பல்கலைகழகத்தில் நாடு முழுவதும் உள்ள 13 கல்லூரிகள் இணைந்துள்ளது.

## நோக்கங்கள்
*சமஸ்கிருத மொழி மற்றும் இலக்கியத்தை கற்பித்தல்/கற்றல் செயல்பாடுகள் மற்றும் ஆராய்ச்சிகள் செய்தல்.
* சமஸ்கிருதக் கல்வியை நாட்டின் மிக உயர்ந்த நிலை வரை முறைப்படுத்துதல்.
* நேபாள சமூகத்தின் துறைகளில் சமஸ்கிருதக் கல்வியைப் பாதுகாத்தல் மற்றும் மேம்படுத்துதல்.
* நேபாளத்தை சமஸ்கிருத கல்வி மூலம் கற்கும் மையமாக உருவாக்குதல்.
## நிர்வாகம்
நேபாள பிரதம அமைச்சர்  இப்பல்கலைக்கழகத்தின் வேந்தர் ஆவார். நேபாளத்தின் கல்வி அமைச்சர் இதன் இணை-வேந்தர் ஆவார். துணை வேந்தர்  இப்பல்கலைக்கழகத்தின் தலைமை நிர்வாகி ஆவார்.  
## இப்பல்கலைகழகததுடன் இணைந்த உறுப்பு நிறுவனங்கள்
* வால்மீகி வித்தியாபீடம், காத்மாண்டு மாவட்டம், பாக்மதி மாநிலம் 
* பிந்தேஸ்வர் வித்தியாபீடம், சுன்சரி மாவட்டம், நேபாள மாநில எண் 1 
*  ஜனதா வித்தியாபீடம், தாங் மாவட்டம், லும்பினி மாநிலம் 
* பிஷோவ் வித்தியாலயா வித்தியாபீடம், தாங் மாவட்டம், லும்பினி மாநிலம்  
* மைய ஆயூர்வேத வித்தியாபீடம்,  தாங் மாவட்டம், லும்பினி மாநிலம் 
* காளிகா சமஸ்கிருத வித்தியாபீடம், நவல்பராசி மாவட்டம், கண்டகி மாநிலம்
* ஹரிஹர் சமஸ்கிருத வித்தியாபீடம், அர்காகாஞ்சி மாவட்டம், லும்பினி மாநிலம் 
* சாரதா வித்தியாபீடம், கஞ்சன்பூர் மாவட்டம்,  தூர-மேற்கு மாநிலம் 
* பிபிகே சமஸ்கிருத வித்தியாபீடம், சோலுகும்பு மாவட்டம், நேபாள மாநில எண் 1 
* பானு சமஸ்கிருத வித்தியாபீடம், தனஹு மாவட்டம், கண்டகி மாநிலம் 
* விந்தபாசினி வித்தியாபீடம், காஸ்கி மாவட்டம், கண்டகி மாநிலம்
* யாக்ஞவல்கீய லட்சுமிநாராயணன் வித்தியாபீடம், மகோத்தரி மாவட்டம், மாதேஷ் மாநிலம்
*ருரு சமஸ்கிருத வித்தியாபீடம், குல்மி மாவட்டம்,  லும்பினி மாநிலம் 
* ஜனகராஜா வித்தியாபீடம், தனுஷா மாவட்டம்,  மாதேஷ் மாநிலம்
*இராதாதாமோதர் சமஸ்கிருத வித்தியாபீடம்,சியாங்ஜா மாவட்டம், கண்டகி மாநிலம்

## இதனையும் காண்க
* பண்டைய மிதிலை பல்கலைக்கழகம்
## மேற்கோள்கள்

 

பகுப்பு:நேபாளம்
பகுப்பு:சமசுகிருதப் பல்கலைக்கழகங்கள்
ஜெர்லுன் மக்களவைத் தொகுதி

**ஜெர்லுன்** (மலாய்: *Jerlun*; ஆங்கிலம்: *Jerlun*; சீனம்: 杰伦) என்பது மலேசியா, கெடா மாநிலத்தில், குபாங் பாசு மாவட்டத்தில் உள்ள ஒரு மக்களவைத் தொகுதி (**P005**) ஆகும்.

ஜெர்லுன் தொகுதி 1994-ஆம் ஆண்டில் உருவாக்கப்பட்டது. 31 அக்டோபர் 2022-இல் வெளியிடப்பட்ட மத்திய அரசிதழின் படி, ஜெர்லுன் தொகுதி 35 தேர்தல் மாவட்டங்களாக (*Polling Districts*) பிரிக்கப்பட்டு உள்ளது.

## பொது
### ஜெர்லுன் நகரம்

ஜெர்லுன் நகரம் (*Jerlun*) கெடா, குபாங் பாசு மாவட்டத்தில் (*Kubang Pasu District*) உள்ள ஒரு நகரம். பெர்லிஸ் மாநிலத்திற்கு தெற்கே உள்ளது. இது ஒரு கிராமப்புற நகரம்.

இந்த நகரத்திற்கு அருகில் கோலா ஜெர்லுன் எனும் கடற்கரை கிராமம் உள்ளது. இந்தக் கிராமம் மீன்பிடித் தொழிலுக்கு மிகவும் புகழ்பெற்றது.

ஜெர்லுன் எனும் பெயரில் ஜெர்லுன் நாடாளுமன்றத் தொகுதியும் உள்ளது. 2018-ஆம் ஆண்டு நடைபெற்ற 14-ஆவது 2018|மலேசியப் பொதுத் தேர்தலில்]] இந்தத் தொகுதியில் ஒரு பெரிய மாற்றம் ஏற்பட்டது.

### ஜெர்லுன் நாடாளுமன்றத் தொகுதி

## தேர்தல் முடிவுகள்

## ஜெர்லுன் வேட்பாளர் விவரங்கள்

## மேற்கோள்கள்
* 

## மேலும் காண்க
* ஜெர்லுன்
* மலேசிய தேர்தல் தொகுதிகள்
* மலேசியப் பொதுத் தேர்தல், 2022

‎பகுப்பு:கெடா நாடாளுமன்றத் தொகுதிகள்
கம் தாயெங்

**கம் தாயெங்** (*Gum Tayeng*) என்பவர் இந்திய அரசியல்வாதியும் அருணாசலப் பிரதேச சட்டமன்ற உறுப்பினரும் ஆவார்.

## கல்வி
1962-ல் கம் தாயெங் சில்லாங்கில் உள்ள சீமாட்டி கீன் கல்லூரியில் பல்கலைக்கழகத்திற்கு முந்தைய கல்லூரி கல்வியில் தேர்ச்சி பெற்றார். பின்னர் சில காலம் பள்ளி ஆசிரியையாக பணியாற்றினார்.

## அரசியல்
அக்டோபர் 18, 2013 அன்று தம்புக் தொகுதியில் நடந்த இடைத்தேர்தலில் இந்தியத் தேசிய காங்கிரசு வேட்பாளராக அருணாச்சல பிரதேச சட்டமன்றத்திற்கு கம் தாயெங் போட்டியின்றி தேர்ந்தெடுக்கப்பட்டார். இவரின் கணவர் 2009 தேர்தலில் தம்புக் தொகுதியில் வெற்றிபெற்று எதிர்பாராத மரணத்தின் காரணமாக இந்த இடைத்தேர்தல் நடைபெற்றது.

மீண்டும் 2014 சட்டப் பேரவைத் தேர்தலில் தம்புக்கில் காங்கிரசு வேட்பாளராக கம் தாயெங் போட்டியிட்டு மீண்டும் வெற்றி பெற்றார். அருணாசலப் பிரதேசத்தில் வேட்பாளராக நிறுத்தப்பட்ட ஆறு பெண்களில் இவரும் ஒருவர். 2019ஆம் ஆண்டு நடைபெற்ற தேர்தலில் கம் தாயெங் பாஜக சார்பில் போட்டியிட்டு வெற்றி பெற்றார்.

## மேற்கோள்கள்

பகுப்பு:21-ஆம் நூற்றாண்டு இந்திய அரசியல்வாதிகள்
பகுப்பு:வாழும் மக்கள்
பகுப்பு:அருணாச்சலப் பிரதேச அரசியல்வாதிகள்
பகுப்பு:அருணாச்சலப் பிரதேச சட்டமன்ற பெண் உறுப்பினர்கள்
சீமாட்டி கீன் கல்லூரி

**சீமாடி கீன் கல்லூரி** (*Lady Keane College*) என்பது 1935-ல் இந்தியாவில் மேகாலயாவின் சில்லாங்கில் அமைந்துள்ள பழமையான மகளிர் பொதுப் பட்ட கல்லூரி ஆகும். வடகிழக்கு இந்தியாவின் முதல் மகளிர் பட்ட கல்லூரியும் இந்தக் கல்லூரிதான். இந்த கல்லூரி வடகிழக்கு மலைப் பல்கலைக்கழகத்துடன் இணைக்கப்பட்டுள்ளது.

## வரலாறு
இக்கல்லூரியின் வரலாறு 1932-ல் தொடங்கியது. அசாமினை சேர்ந்த அதுலானந்தா தாசு எனும்  ஓய்வுபெற்ற துணை வனப் பாதுகாவலர், ராய் பகதூர் ஜதீந்திர நாத் சக்ரவர்த்தி எனும் அசாமிய வேளாண்மை இயக்குநர், சில்லாங்கில் மகளிருக்கான கல்வி நிலையம் நிறுவப்பட வேண்டியதன் அவசியத்தை உணர்ந்து ஆரம்ப பணிகளை மேற்கொண்டனர். இவர்களின் முன்முயற்சியால்தான் 1932-ல் சில்லாங்கில் பள்ளியாக முதலி நிறுவப்பட்டு, சில்லாங் பெண்கள் இடைநிலைக் கல்லூரி என்று 1935ஆம் ஆண்டில் க்ரோவ் சைட் வளாகத்தில் இடைநிலை கலை படிப்புகள் தொடங்கப்பட்டன. வடகிழக்கு இந்தியாவிலேயே முதல் பெண்கள் கல்லூரி என்ற பெருமையையும் பெற்றது.
1938-ல், கல்லூரி கொல்கத்தா பல்கலைக்கழகத்துடன் இணைக்கப்பட்டது. 1948-ல், கல்லூரி குவகாத்தி பல்கலைக்கழகத்துடன் இணைக்கப்பட்டது. பின்னர் 1973-ல், வடகிழக்கு மலைப் பல்கலைக்கழகம் நிறுவப்பட்டபோது, ​​சீமாட்டி கீன் கல்லூரி இப்பல்கலைக்கழகத்துடன் இணைக்கப்பட்டது.

## துறைகள்

### அறிவியல்

* இயற்பியல்
* கணிதம்
* வேதியியல்
* தாவரவியல்
* விலங்கியல்
* உயிர்வேதியியல்
* கணினி அறிவியல்

### கலைகள்

* மொழிகள்
* வரலாறு
* கல்வி
* பொருளாதாரம்
* தத்துவம்
* சமூகவியல்
* அரசியல் அறிவியல்

## மேற்கோள்கள்


## வெளி இணைப்புகள்

* 
பகுப்பு:Coordinates on Wikidata
பகுப்பு:மகளிர் கல்லூரிகள்
பகுப்பு:அருணாசலப் பிரதேசம்
சுயம்பிரகாசை

**சுயம்பிரகாசை** என்பவர் சைவ சமயத்தில் சிவபெருமானின் வாயில் காவலரான நந்தி பகவானின் மனைவி ஆவார். இவர் திருமழப்பாடியில் வாழ்ந்து வந்த வசிட்ட முனிவரின் பேத்தி எனவும் வியாக்ரபாத முனிவரின் மகள் எனவும் புராணங்கள் கூறுகின்றன.

சிவபெருமான் நந்திதேவர் - சுயம்பிரகாசைக்கு பங்குனி மாத புனர்பூச நட்சத்திரத்தில் திருமழப்பாடியில் திருமணம் செய்துவைத்தார்.

## ஆதாரங்கள்

பகுப்பு:நந்தி
2023 துலீப் கோப்பை

**2023 துலீப் டிராபி**, (2023 Duleep Trophy) இந்தியாவில் விளையாடப்படும் உள்நாட்டு முதல்தர துடுப்பாட்டப்  போட்டியான துலீப் கோப்பை போட்டியின்  அறுபதாவது பதிப்பாகும்.  2023 ஆம் ஆண்டு சூன் மாதம்  28 ஆம் தேதியில் தொடங்கி 2023 ஆம் ஆண்டு சூலை மாதம்  16 ஆம்  தேதி வரை நடைபெற உள்ளது   2023  ஆம் ஆண்டு ஏப்ரல் மாதத்தில் இந்திய கிரிக்கெட் கட்டுப்பாட்டு வாரியத்தால்  அறிவிக்கப்பட்டுள்ளபடி  2023 இந்திய உள்நாட்டு துடுப்பாட்ட பருவத்தின் ஒரு பகுதியாக, ஆறு மண்டலங்களில் இந்த போட்டி நடத்தப்படும்  தற்போது மேற்கு மண்டலம்  அணிநடப்பு வெற்றியாளராகத் திகழ்கிறது.

## அணிகள்
பின்வரும் அணிகள் போட்டியில் பங்கேற்கும்:

* மத்திய மண்டலம்
* கிழக்கு மண்டலம்
* வடக்கு மண்டலம்
* வட கிழக்கு மண்டலம்
* தென் மண்டலம்
* மேற்கு மண்டலம்

## மேற்கோள்கள்

பகுப்பு:2023இல் துடுப்பாட்டம்
பகுப்பு:துடுப்பாட்டப் போட்டித் தொடர்கள்
பகுப்பு:துடுப்பாட்டம்
மாண்வி சட்டமன்றத் தொகுதி

**மாண்வி சட்டமன்றத் தொகுதி** (*Manvi Assembly constituency*) இந்தியாவின் கர்நாடக மாநிலத்திலுள்ள 224 சட்டமன்றத் தொகுதிகளுள் ஒன்றாகும். இது ராயசூரு மாவட்டத்தில் உள்ளது. இத்தொகுதியானது, பழங்குடியினருக்காக ஒதுக்கப்பட்ட ஒரு தனித்தொகுதி ஆகும். ராயசூரு மக்களவைத் தொகுதியில் அடங்கும் 8 சட்டமன்றத் தொகுதிகளுள் இதுவும் ஒன்று. இத்தொகுதியின் எண் 55 ஆகும்.

## சட்டமன்ற உறுப்பினர்கள்

## மேற்கோள்கள்

பகுப்பு:கர்நாடக சட்டமன்றத் தொகுதிகள்
பகுப்பு:ராய்ச்சூர் மாவட்டம்
செய்யுள் வடிவ திருக்குறள் உரை

**செய்யுள் வடிவ திருக்குறள் உரைகள்** என்பது செய்யுள் உருவத்திலேயே திருக்குறளுக்கு உரை இயற்றிய நூல்களாகும். இத்தகைய திருக்குறள் உரைகளை குறளுரை என்றும், வெண்பாக்களால் ஆன நூல்களை வெண்பா குறளுரை என்றும் அழைப்பர்.

## நூல்கள்
# இரங்கேச வெண்பா  
# சிவசிவ வெண்பா
# சினேந்திர வெண்பா
# சோமேசர் முதுமொழி வெண்பா
# திருக்குறட் குமரேச வெண்பா 
# திருத்தொண்டர் மாலை  
# திருப்புல்லாணி மாலை,  
# திருமலை வெண்பா,  
# தினகர வெண்பா,  
# முதுமொழி மேல்வைப்பு,  
# முருகேசர் முதுநெறி வெண்பா,  
# வடமலை வெண்பா,  
# வள்ளுவர் நேரிசை, 
# திருக்குறள் அகவல் குட்டிக்குறள் 
# திருக்குறள் இசைமாலை 

## ஆதாரங்கள்

பகுப்பு:திருக்குறள் உரைகள்
அமெரிக்க இயற்பியல் ஆய்விதழ்

**அமெரிக்க இயற்பியல் ஆய்விதழ்** (*American Journal of Physics)* என்பது அமெரிக்க இயற்பியல் ஆசிரியர் கழகம், அமெரிக்க இயற்பியல் நிறுவனம் ஆகியவற்றால் வெளியிடப்படும் மாதாந்திர, சக மதிப்பாய்வு செய்யப்பட்ட அறிவியல் ஆய்விதழாகும். கோல்கேட் பல்கலைக்கழகத்தின் பெத் பார்க்ஸ் இதன் தலைமைத் தொகுப்பாசிரியராவார்.

## நோக்கம் மற்றும் வாய்ப்பளவு
அமெரிக்க இயற்பியல் ஆய்விதழ் இளநிலை மற்றும் பட்டதாரி நிலையிலுள்ள இயற்பியல் தொடர்பான செய்திகளை முதன்மையாக வழங்குகிறது. கல்லூரி மற்றும் பல்கலைக்கழக இயற்பியல் ஆசிரியர்கள் மற்றும் மாணவர்கள் இதன் முதன்மை வாசகர்களாக உள்ளனர். இயற்பியலில் தற்போது நடைபெறும் ஆராய்ச்சிகள், அறிவுறுத்தல் ஆய்வக உபகரணங்கள், ஆய்வக விளக்கங்கள், கற்பித்தல் முறைகள், வளங்களின் பட்டியல்கள் மற்றும் புத்தக மதிப்புரைகள் ஆகியவை தொடர்பான செய்திகள் இதில் அடங்கும். கூடுதலாக, இயற்பியலின் வரலாற்று, தத்துவ மற்றும் கலாச்சார அம்சங்களும் இதில் உள்ளடக்கப்பட்டுள்ளன. கிளாரிவேட்டின் 2021 ஆய்விதழ் மேற்கோள் அறிக்கைகளின்படி, இந்த இதழ் 2020-ன் தாக்கக் காரணி 1.022ஐக் கொண்டுள்ளது.

## வரலாறு
இந்த இதழின் முந்தைய பெயர் *அமெரிக்க இயற்பியல் ஆசிரியர்* (தொகுதி. 1, பிப்ரவரி 1933) ). இது 1933 முதல் 1936 வரை காலாண்டு இதழாகவும், பின்னர் 1937 முதல் 1939 வரை இருமாத இதழாகவும் வெளியானது. திசம்பர் 1939-ல் தொகுதி 7 வெளியிடப்பட்ட பிறகு, பிப்ரவரி 1940-ல் இதழின் பெயரானது இதன் தற்போதைய தலைப்பாக மாற்றப்பட்டது. எனவே, இதன் புதிய பெயரின் கீழ் பிப்ரவரி 1940-ல் தொகுதி 8 முதல் தொடங்குகிறது.

## மேற்கோள்கள்

## வெளி இணைப்புகள்
* *[http://aapt.scitation.org/journal/ajp அமெரிக்க இயற்பியல் ஆய்விதழ்]*
* ஆசிரியரின் இணையதளம்

பகுப்பு:ஆங்கில அறிவியல் ஆய்விதழ்கள்
பகுப்பு:இயற்பியல் ஆய்விதழ்கள்
அபோசினேசியே

**அபோசினேசியே** (*Apocynaceae*) என்பது பூக்கும் தாவரக் குடும்பமாகும். இக்குடும்பத்தில் மரங்கள், புதர்கள், மூலிகைகள், தண்டு சதைப்பற்றுள்ள செடிகள், கொடிகள் ஆகியவை அடங்கும். இது பொதுவாக **டாக்பேன் குடும்பம்** என்று அழைக்கப்படுகிறது, ஏனெனில் சில டாக்பேன்கள் நாயிக்கு நஞ்சாக பயன்படுத்தப்பட்டது  &#x5D;  இந்த குடும்பத்தைச் சேர்ந்த தாவரங்கள் ஐரோப்பா, ஆசியா, ஆப்பிரிக்கா, ஆத்திரேலியா, அமெரிக்காக்கள் வெப்பமண்டலங்கள் அல்லது துணை வெப்பமண்டலங்களை பூர்வீகமாகக் கொண்டவை. முன்பு தனி குடும்பமாக கருதப்பட்ட *அஸ்க்லெபியாடேசி* (Asclepiadaceae) (தற்போது *[[அஸ்க்லெபியாடோய்டே]]*  என அழைக்கப்படுகிறது) அபோசினேசியேயின் துணைக் குடும்பமாகக் கருதப்படுகிறது. இது  348 பேரினங்களைக் கொண்டுள்ளது.

இக்குடும்பத்தைச் சேர்ந்த பல இனங்கள் வெப்பமண்டல காடுகளில் காணப்படும் உயரமான மரங்கள், ஆனால் சில வெப்பமண்டல உலர் சூழலில் வளரும். மேலும் மிதவெப்ப மண்டலத்தில்  பல்லாண்டு தாவரங்கள் காணப்படுகின்றன. இந்த தாவரங்கள் பலவற்றில்  பால் உண்டு. மேலும் பல இனங்களில் உள்ள பாலானது நஞ்சாக இருக்கும்.

## விளக்கம்
[thumb| ''[ஏழிலைப்பாலை'', இலைகளின் அமைப்பு]]

### வளர்ச்சி முறை
இந்தக் குடும்பத்தில் ஆண்டுத் தாவரங்கள், பல்லாண்டுத் தாவரங்கள், தண்டு சதைப்பற்றுள்ள தாவரங்கள், புதர்கள், மரங்கள், கொடிகள் ஆகியவை அடங்கும். இந்தத் தாவரங்களை வெட்டும் போது பெரும்பாலானவற்றில் பால் வெளியேற்றும்.

### இலைகளும் தண்டுகளும்
இவற்றின் இலைகள்  தண்டில் எதிர் அடுக்கில்   இருக்கும். சிலவற்றில் ஒன்றுவிட்ட அடுக்கும் உண்டு. அவை தனித்தவை; முழு விளிம்புள்ளவை. பொதுவாக ஜோடிகளாகவும் ( அரிதாக வட்ட அமைவுகளில் ) தோன்றும். ஜோடியாக இருக்கும் போது, இலைகள் தண்டின் எதிர் பக்கங்களில் இருக்கின்றன. ஒவ்வொரு ஜோடியும் அதன் கீழே உள்ள ஜோடிக்கு 90° சுழற்றப்பட்ட கோணத்தில் காணப்படும்.

இலைகளுக்கு இலையடிச் செதில்கள் இல்லை, அல்லது இலையடிச் செதில்கள் சிறியதாகவும் சில சமயங்களில் விரல்களைப் போலவும் இருக்கும்.

## குறிப்புகள்

## வெளி இணைப்புகள்
* தமிழ்க் கலைக்களஞ்சியம் முதல் தொகுதியில் அப்போசைனேசீ என்ற கட்டுரை உள்ளது.

பகுப்பு:நீலகிரி உயிர்க்கோளக் காப்பகக் குடும்பங்கள்
பகுப்பு:தாவரவியல் பெயருடையக் கட்டுரைகள்
சிவசிவ வெண்பா

**சிவசிவ வெண்பா** என்பது சென்ன மல்லையர் என்பவரால் எழுதப்பட்டதாகும். இந்நூல் திருக்குறளினை செய்யுள் வடிவில் விளக்குகிறது.

## ஆசிரியர்
சிவசிவ வெண்பா நூலை இயற்றிய புலவர் சென்ன மல்லையர். இவர் வீரசைவர் என்றும், சிதம்பரத்தில் இருந்த பச்சை கந்தையர் மடத்தை சேர்ந்தவர் என்றும் சைவ அறிஞர் மணி, திருநாவுக்கரசு முதலியார் தெரிவிக்கின்றார்.

முதன்முதலாக திருக்குறளை செய்யுள் வடிவில் விளக்க உரை இயற்றியது புலவர் சென்ன மல்லையர் என்பதும், சேமேசர் முதுமொழி வெண்பா, முருகேசர் முது நெறி வெண்பா! இரங்கேசயெர்பா ஆகியவை இந்நூலுக்கு பிற்பட்டது என்பதும் சைவ அறிஞர்களின் கருத்தாகும்.

## ஓலைச்சுவடி
சிவசிவ வெண்பா, சைவ சமய கடவுளான சிவபெருமானை முன்னிருத்தி திருக்குறளினை விளக்குகிறது. இந்நூலின் ஓலைச்சுவடி சென்னை டாக்டர்.உ.வே.சா நூலகத்தில் பாதுகாக்க படுகிறது. நாற்பத்து ஐந்து ஓலைச்சுவடி ஏடுகள் இந்நூல் தொடர்பாக கிடைத்துள்ளன.

## பாடல்

:விற்பிரம்பா லுற்றவடு மேவவுல கெங்குநிறை 
:சிற்பரனே தெய்வஞ் சிவசிவா-சொற்சிறந்த 
:அகர முதல வெழுத்தெல்லா மாதி
:பகவன் முதற்றே யுலகு.

## பொருள்
இப்பாடல் வெண்பா ஆகும். சிவபெருமானிடம் அர்ஜூனன் பாசுபத அஸ்திரம் பெறும் முன்கதையின் சிறுபகுதியை இப்பாடல் விவரிக்கிறது.

அர்ஜூனனும், வேடன் வடிவில் சிவபெருமானும் ஒரே நேரத்தில் பன்றி மீது அம்புவிடுகிறார்கள்.‌ இறந்த பன்றி எனது என இருவருக்குள்ளும் சண்டை மூழ்கிறது. அப்போது அர்ஜூன் வில்லால் சிவபெருமானை தாக்க, வில்லால் அடித்த அடி உலகத்தார் அனைவர் மீதும் படுகிறது. அர்ஜூனன் தன்னுடன் சண்டையிடுவது ஆதிபகவன் என உணர்கிறார்.

## ஆதாரங்கள்

## வெளி இணைப்புகள்
* சிவசிவ வெண்பா ஓலைச்சுவடி, மின்னூலகம்
*  சிவசிவ வெண்பா நூல் தரவிரக்கம் பிடிஎப் கோப்பாக

பகுப்பு:செய்யுள் வடிவ திருக்குறள் உரைகள்
பகுப்பு:திருக்குறளுக்கான சைவ சமய உரைகள்
தமிழ்ப்பேச்சு எங்கள் மூச்சு

**தமிழ்ப்பேச்சு எங்கள் மூச்சு** என்பது விஜய் தொலைக்காட்சியில் ஒளிபரப்பாகவுள்ள ஒரு தமிழ் மொழிப் போட்டி நிகழ்ச்சியாகும். 2009 ஆம் ஆண்டு ஒளிபரப்பான தமிழ்ப் பேச்சு எங்கள் உயிர் மூச்சு என்ற நிகழ்ச்சியின் அடுத்த பருவமாக ஏப்ரல் 16 2023 முதல் ஒவ்வொரு ஞாயிறும் ஒளிபரப்பாக உள்ளது. தமிழ்நாட்டின் சிறந்த பேச்சாளர்களை அடையாளம் காண்பதே நிகழ்ச்சியின் நோக்கங்களில் ஒன்றாகும். பர்வீன் சுல்தானா மற்றும் கு. ஞானசம்பந்தன் ஆகியோர் நடுவராக உள்ளனர்.

## போட்டியாளர்கள்
# எ.ஜே.பிரபு
# கார்த்திக் ராஜா
# காவ்யா சரவணன்
# சங்கரேஸ்வரி ஆறுமுகம்
# சங்கீதா
# டிக்சன் ரொமாரியோ
# நர்மதா
# நாகமுத்துபாண்டியன்
# பாபு ஆனந்த்
# பிரிட்டோ
# முத்துக்குமரன்
# விஜய் குமார்
# ஜெய் சக்தி

## இவற்றைப் பார்க்க
* விஜய் தொலைக்காட்சி நிகழ்ச்சிகளின் பட்டியல்

## மேற்கோள்கள்


## வெளி இணைப்புகள்
* விஜய் டிவி யூடியூப்

பகுப்பு:விஜய் தொலைக்காட்சி நிகழ்ச்சிகள்
பகுப்பு:தமிழறிவுப் போட்டித் தொலைக்காட்சி நிகழ்ச்சிகள்
பகுப்பு:தமிழகத்தின் தொலைக்காட்சி நிகழ்ச்சிகள்
சத்யவதி தாங்

**சத்யவதி தாங்** (*Satyavati Dang*) என்பவர் இந்திய அரசியல்வாதியும் இந்தியத் தேசிய காங்கிரசின் உறுப்பினரும் ஆவார். இவர் 1968 முதல் 1974 வரை இமாச்சலப் பிரதேசம் மாநில மாநிலங்களவை உறுப்பினராக இருந்தார். தாங் 1964 முதல் 1969 வரை இமாச்சலப் பிரதேச காங்கிரசு கட்சியின் தலைவராக இருந்தார்.

சத்யவதி தாங் இமாச்சலப் பிரதேசத்தின் முதல் முதலமைச்சர் யஷ்வந்த் சிங் பர்மாரின் இரண்டாவது மனைவி ஆவார். இவர் 25 பிப்ரவரி 2010 அன்று சிம்லாவில் உள்ள இந்திரா காந்தி மருத்துவக் கல்லூரியில் நீண்டகால நோய்க்குப் பிறகு இறந்தார்.

## மேற்கோள்கள்

பகுப்பு:2010 இறப்புகள்
பகுப்பு:இமாச்சலப் பிரதேச நபர்கள்
பகுப்பு:மாநிலங்களவை உறுப்பினர்கள்
ருக்சானா கான் (எழுத்தாளர்)

**ருக்சானா கான்** ( *Rukhsana Khan*  ; பிறப்பு 1962) ஒரு கனடிய குழந்தைகள் எழுத்தாளரும் , கதைசொல்லியும் ஆவார். இவருடைய கதைகள் அனைத்து கலாச்சாரங்களின் குழந்தைகளையும் கிழக்கு பூர்வீக கலாச்சாரங்களுடன் இணைக்க உதவுகின்றன.

## சுயசரிதை
ருக்சானா கான் பாக்கித்தானின் லாகூரில் 1962 இல் பிறந்தார். இவருக்கு மூன்று வயதாக இருந்தபோது இவரது குடும்பம் கனடாவுக்கு குடிபெயர்ந்தது. இவர் ஒன்டாரியோவின் டன்டாஸில் வளர்ந்தார். செனிகா கல்லூரியில் பட்டம் பெற்ற இவர், உயிரியல்-வேதியியல் தொழில்நுட்ப வல்லுநரானார்.  இவருக்கு மூன்று மகள்கள் மற்றும் ஒரு மகன் உட்பட நான்கு குழந்தைகள் உள்ளனர். தற்போது தனது கணவருடன் ஒன்டாரியோவின் தொராண்டோவில் வசிக்கிறார்.

*ஆடம்ஸ் வேர்ல்ட்* குழந்தைகள் காணொளிகளுக்கு பாடல்கள் எழுதுவதன் மூலம் ருக்சானா கானின் எழுத்து வாழ்க்கை தொடங்கியது. இவரது கதைகள் *மெசேஜ் இன்டர்நேஷனல்* மற்றும் *கஹானி* இதழ்களில் வெளிவந்துள்ளன.  குழந்தைகளுக்கான இவரது விருது பெற்ற புத்தகங்களில் பட புத்தகங்கள், சிறுகதை தொகுப்புகள் மற்றும் புதினங்கள் போன்றவை அடங்கும். இவர் குழந்தைகள் புத்தக எழுத்தாளர்கள் மற்றும் இல்லஸ்ட்ரேட்டர்கள் சங்கம், கனடாவின் எழுத்தாளர் சங்கம், மற்றும் கதைசொல்லல் டொராண்டோ ஆகியவற்றின் உறுப்பினராக உள்ளார். மேலும், இவர், சர்வதேச கதைசொல்லல் நெட்வொர்க்கில் உறுப்பினராகவும் உள்ளார்.

## விருதுகள்

* *இவரது, 'பிக் ரெட் லாலிபாப்' புத்தகம்,*  படப் புத்தக உரைக்கான 2011 கோல்டன் கைட் விருதை வென்றது.
* *<nowiki/>'பிக் ரெட் லாலிபாப்*' 2011 இல், சார்லோட் சோலோடோ விருதை வென்றது.
* *<nowiki/>'வாண்டிங் மோர்*' 2010 இல் சர்வதேச வாசிப்பு சங்கத்தால் உலகளாவிய சமூகத்திற்கான குறிப்பிடத்தக்க புத்தகமாக அங்கீகரிக்கப்பட்டது 

## புத்தகங்கள்

### பட புத்தகங்கள்

* *கிங் பாஃர் எ டே* (2014)
* *பிக் ரெட் லாலிபாப்* (2010)
* *சில்லி சிக்கன்* (2005)
* *ரூலர் ஆஃப் தி கோர்ட்யார்ட்*  (2003)
* *கிங் ஆஃப் தி ஸ்கைஸ்* (2001)
* *தி ரோஸஸ் இன் மை கார்பெட்ஸ்* (1998)
* *பெட் டைம் பா-ஆ-எல்க்* (1998)

### புதினங்கள்

* *வான்டிங் மோர்* (2009)
* *டாஹ்லிங், இஃப் யூ லவ் மீ வுட் யூ ப்ளீஸ், ப்ளீஸ் ஸ்மைல்* (1999)

### சிறுகதைகள்

* *எ நியூ லைஃப்* (2009)
* *மெனி விண்டோஸ்* எலிசா கார்போன் மற்றும் உமா கிருஷ்ணசாமியுடன் இணைந்து எழுதியது (2008)
* *முஸ்லிம் சைல்ட்* (1999)

## சான்றுகள்

பகுப்பு:பாக்கித்தானிய பெண் எழுத்தாளர்கள்
பகுப்பு:வாழும் மக்கள்
பகுப்பு:1962 பிறப்புகள்
பூங்காவனத்தம்மன் கோயில், புட்டலூர்

**பூங்காவனத்தம்மன் கோயில், புட்டலூர்** என்பது தமிழ்நாட்டில் திருவள்ளூர் மாவட்டத்தில் புட்டலூரில் அமைந்துள்ள ஓர் ஆலயம் ஆகும்.

## அமைவிடம்
பூங்காவனத்தம்மன் கோயில், தமிழ்நாட்டில் திருவள்ளூர் மாவட்டத்தில் உள்ள புட்டலூரில் அமைந்துள்ளது. இக்கோயில் சென்னை மத்திய தொடருந்து நிலையத்திலிருந்து 38 கி.மீ. தொலைவிலும், சென்னை கோயம்பேடு புறநகர் பேருந்து நிலையத்திலிருந்து 35 கி. மீ. தொலைவிலும் அமைந்துள்ளது.

## வரலாறு
இந்தக் கோயிலின் பூர்வ பெண் தெய்வம் பூங்காவனத்தம்மன் ஆகும். பிற்காலத்தில் அங்காள பரமேசுவரி என்று சமசுகிருத சொல் கொண்டு அழைக்கப்பட்டது.
 
தொல் காலத்தில் நிகழ்ந்த பெண்ணின் மகப்பேறு பெருந்துயரத்தை நினைவூட்டும் மகப்பேறாகிறது. புட்லூர் பூங்காவனத்தம்மன் தாய் தெய்வ வழிபாடு நமக்குத் தெரிவிக்கின்றன. குறத்தியின் கூடையோடு இணைந்ததுதான் மைய வழிபாடு. இது பாம்பு புற்றுத் தோற்றத்தில் காணப்படுகிறது. நிறைமாத கர்ப்பிணியாய் குழந்தையை பெற்றெடுக்கும் நிலையை புற்றின் புறத்தோற்றம் தெரிவிக்கிறது. வலி தாங்க முடியாமல் வாய் திறந்த நிலையில், கண்கள் மிரட்சியோடு காணப்படுகின்றன. பெண் பக்தர்கள் கண்ணீர் மல்கி, உன் துயரமும் என் துயரமும் ஒன்றுதானா? அம்மா என்று கதறியழுகிறார்கள். யாருடனும் பகிர்ந்து கொள்ள முடியாத தங்கள் வேதனைகள் அனைத்தையும் தாய் தெய்வத்திடம் முறையிடுகிறார்கள். ஆணாதிக்க சமூகத்தில் காயப்பட்ட பெண்களின் உலகம் தங்களுக்கான மனநல மருத்துவத்தை இங்கு பெற்றுக் கொள்கிறது. ஆலய பின்னணி நீரற்று போன ஒரு கோடைகாலத்தில் நிறைமாத கர்ப்பிணியாய் குடையை சுமந்து குறத்தி வருகிறாள். ஒரு பூங்காவனம், அருகில் கூவம் ஆறு ஓடுகிறது. குடிக்க நீரின்றி தவிக்கிறாள். அவளுக்கு குழந்தை பிறந்து உயிருடன் இருந்ததா? அவள் உயிர் பிழைத்தாளா? என்ற எந்த தகவலும் இல்லை. அவள் எளிய மக்களால் வழிபாட்டு பெண் தெய்வமாக்கப்பட்டிருக்கிறாள்.

## மேற்கோள்கள்

=இதனையும் காண்க==
* மேல்புவனகிரி பூங்காவனத்தம்மன் கோயில்
* மேல்சோழங்குப்பம் தாண்டவராயசுவாமி மற்றும் பூங்காவனத்தம்மன் கோயில்

பகுப்பு:திருவள்ளூர் மாவட்டத்திலுள்ள அம்மன் கோயில்கள்
கை. கொளந்தபாளையம்

**கை. கொளந்தபாளையம்** என்பது இந்தியாவின், தமிழ்நாட்டின், நாமக்கல் மாவட்டம், பரமத்தி பரமத்தி-வேலூர் வட்டத்தில் அமைந்துள்ள ஒரு சிற்றூர் ஆகும். இங்கே வசிக்கும் மக்களின் கூற்றுப்படி 2023 ஆம் ஆண்டில் 100 தலைக்கட்டுக்கும் (குடும்பங்கள்) குறைந்த அளவில் மக்கள் வசிக்கும் இடமாக உள்ளது.

இதே வட்டத்தில் உள்ள இன்னொரு ஊரின் பெயரும் கொளந்தபாளையமாக அமைந்த நிலையில் இந்த ஊரின் பெரும்பான்மை மக்களின் சாதி சொல்லை குறிக்கும் வகையில் K (கை) முன்னொட்டு சேர்த்து வழக்கப்பட்டுவருகிறது.

## அமைவிடம்
இந்த ஊர் மாவட்ட தலைநகர் நாமக்கல்லில் இருந்து வடமேற்கே 20 கிலோமீட்டர் தொலைவிலும், திருச்செங்கோடு நகரின் தென்கிழக்கில் 27 கிலோமீட்டர் தொலைவிலும் அமைந்துள்ளது. இந்த ஊர் வேலகவுண்டம்பட்டியில் இருந்து 6 கிலோமீட்டர்  தொலைவில் உள்ளது.

இந்த ஊர் பரமத்தி-வேலூ சட்டமன்றத் தொகுதிக்கும், நாமக்கல் நாடாளுமன்ற தொகுதிக்கும் உட்பட்டது.

## உள்கட்டமைப்பு வசதிகள்
அருகில் உள்ள சிறு மற்றும் பெரு நகரங்குளுடன் மோட்டார் பயணம் செய்ய ஏதுவாகத் தார்ச்சாலை உள்ளது. தினமும் மூன்று முறை நாமக்கல்லில் இருந்தும், இரண்டு முறை திருச்செங்கோட்டில் இருந்தும் அரசு பேருந்து வசதி உள்ளது. கிராமத்தில் மின்சார இணைப்பும், தொலைக்காட்சி இணைப்புகளும் பல வீடுகளில் காணப்படுகிறன்றன. பல ஆண்டுகளாக வாரச் சந்தை ஞாயிற்றுக் கிழமைகளில் செயல்பட்டு வருகிறது. சந்தையில் வேளாண் அறுவடைப் பொருட்களும், வீட்டு உபயோக பொருட்களும், திண்-பண்டங்களும்  கிடைக்கும்.

## பள்ளி
இது மிகச் சிறிய ஊராக இருப்பினும், ஊரின் தெற்கே அரசினர் பள்ளிகள் செயல்பட்டுவருகிறது. 1983 தோற்றுவிக்கப்பட்ட இப்பள்ளியில் பள்ளி, ஆண் பெண் இருபாலருக்கும் பொதுப்பள்ளியாக இயங்கிவருகிறது. தொடக்க வகுப்புகள் முதல் உயர் வகுப்பு வரை தமிழ்நாடு மாநில அரசின் பாடத்திட்டத்தின் படி செயல்பட்டுவருகிறது. தமிழ்வழி கல்வி புகட்டும் கல்விச்சாலை ஆகும்.

## தொழில்
இந்த ஊரின் உள்ளே கைத்தறி நெசவும், புறத்தில் விவசாயமும் முக்கியத் தொழிலாக விளங்கிய இவ்வூரில் நகரமயமாக்கலுக்குப் பின்னர் வருடாவருடம் புறக்குடி பெயர்வு மிக அதிகமாகியது. விசைத்தறிகளின் வளர்ச்சியும், கைத்தறி பொருட்களுக்குச் சந்தையின்மையும் காரணியாகக் கூறப்படுகிறது. குடிபெயர்வில், நிறையக் குடும்பங்கள் ஈரோடு, தாராபுரம், அந்தியூர்,பள்ளிபாளையம், திருச்செங்கோடு போன்ற அருகாமை நகரங்களுக்கு நகர்ந்துள்ளனர்.

## கோயில்கள்
ஊரின் மையத்தில் பாவடி திடல் அருகே மாரியம்மன் கோவில், முத்துக்குமார சாமி கோவில்,விநாயர் கோவிலும், புடவைக்காரி அம்மன் கோவில்களும், ஏழு கன்னிமார் கோவிலும் அமைந்துள்ளது.

## குறிப்புகள்

பகுப்பு:நாமக்கல் மாவட்டத்திலுள்ள கிராமங்கள்
பௌசியா கான்

**பௌசியா கான்** (*Fouzia Khan*) என்பவர் பௌசியா தாசீன் கான் என்றும் அழைக்கப்படுகிறார். இவர் தேசியவாத காங்கிரசு கட்சியினைச் சேர்ந்த இந்திய அரசியல்வாதி ஆவார். இவர் மகாராட்டிராவிலிருந்து இந்திய நாடாளுமன்றத்தின் மேலவையான மாநிலங்களவையின் உறுப்பினராக உள்ளார். இவர் தேசியவாத காங்கிரசின் மகளிர் பிரிவுத் தலைவர். பெளசியா கான் மகாராட்டிரா அரசாங்கத்தின் முன்னாள் அமைச்சர் ஆவார். இவர் இரண்டு முறை சட்டமன்ற மேலவையின் உறுப்பினராக இருந்ததுள்ளார். மகாராட்டிர அரசில் அமைச்சராகப் பணியாற்றிய முதல் முஸ்லீம் பெண் பெளசியா கான் ஆவார்.

## அமைச்சரவையில்
பெளசியா கான் பள்ளிக் கல்வி, பெண்கள் மற்றும் குழந்தைகள் மேம்பாடு, கலாச்சார விவகாரங்கள், பொது நிர்வாகம், தகவல் மற்றும் மக்கள் தொடர்புகள், சிறுபான்மையினர் மேம்பாடு மற்றும் நெறிமுறை ஆகியவற்றிற்கான இலாகாக்களுடன் அமைச்சராக இருந்தார்.

## அரசியல்
சரத் பவாரின் தேசியவாத காங்கிரசு கட்சியைச் சேர்ந்தவர் பெளசியா கான். இவர் இரண்டு முறை மகாராட்டிராவின் சட்ட மேலவை உறுப்பினராகப் பணியாற்றியுள்ளார். இவரின் தந்தை வழி இல்லம் மகாராட்டிர மாநிலம் அவுரங்காபாத்தில் உள்ளது.  பெளசியா கான் தனது திருமணத்திற்குப் பிறகு பர்பானிக்கு குடிபெயர்ந்தார். இங்கு இவர் பர்பானி நகராட்சி தலைவர் பதவிக்குத் தேர்தலில் போட்டியிட்டு தனது அரசியல் வாழ்க்கையைத் தொடங்கினார்.

## பங்களிப்புகள்
பெளசியா கான் அனைத்து மகாராஷ்டிரா சிறுபான்மை கல்வி அமைப்பின் கூட்டமைப்பிற்குத் தலைவராக உள்ளார். பர்பானியில் பல கல்வி நிறுவனங்களை நடத்தி வருகிறார். 2008ஆம் ஆண்டில், அவுரங்காபாத்தில் உள்ள மவுலானா ஆசாத் தேசிய உருது பல்கலைக்கழகத்தால் வளாகத்திற்கு வெளியே கல்வி வளாகத்தை உருவாக்க 5 ஏக்கர் நிலத்தை நன்கொடையாக வழங்கினார். மகாராட்டிராவைச் சேர்ந்த இவர் அவுரங்காபாத் அருகே குல்தாபாத்தில் அலிகர் முஸ்லீம் பல்கலைக்கழக மகாராட்டிர மையத்திற்கான 332 ஏக்கர் இடத்தை அடையாளம் காண்பதில் அமைச்சராக முக்கியப் பங்கு வகித்தார்.

## மேற்கோள்கள்

பகுப்பு:21-ஆம் நூற்றாண்டு இந்திய அரசியல்வாதிகள்
பகுப்பு:1957 பிறப்புகள்
பகுப்பு:வாழும் மக்கள்
பகுப்பு:மகாராட்டிர அரசியல்வாதிகள்
மரபுகடப்புப் பெண்ணியம்

**மரபுகடப்புப் பெண்ணியம்** *(Radical feminism)*  அல்லது **மரபுவிடைப்புப் பெண்ணியம்** என்பது மரபுவழி சமூக ஒழுங்கை மீளமைத்து, சமூக, பொருளியல் சூழல்களில் ஆணிய மேலாதிக்கத்தின் வேரறுக்க முனையும் பெண்ணியக் கண்ணோட்டமாகும்; இது இனம், வருக்கம், பாலின விருப்பத் தேர்வு ஆகிய பிற சமூகப் பிரிவினைகளாலும்  மகளிருக்கு விளையும் பட்டறிவுகளையும் உள்ளடக்கியதாகும்.  இந்த இயக்கமும் கருத்தியலும் 1960 களில் எழுச்சி கண்டது.

மரபுகடப்புப் பெண்ணியர்கள் அடிப்படையில் தந்தைவழி சமூகமாக உள்ளதையும் எனவே ஆண்கள் ஓங்கலான அதிகாரம் செலுத்தி பெண்களை ஒடுக்குகிண்றனர் பார்க்கின்றனர்.  எனவே, மரபுகடப்புப் பெண்ணியர்கள் தந்தைவழி முறைமையை கடந்துசெல்ல, சமநிலை அறம் நிலவாத சமுகத்தில் உள்ள சமூக வரன்முறைகளையும் நிறுவனங்களையும் மாற்றுவதற்கான அறைகூவலை விடுத்து பெண்களையும் சிறுமியரையும் அவர்ரின் ஒடுக்குமுறையில் இருந்து விடுதலை செய்ய முயல்கின்றனர். இந்தப் போராட்டம், வன்புணர்வு, மகளிர்பாலான வன்முறை, பாலினப் பாத்திரங்கள் பற்றிய சமூக விழிப்புணர்வை ஏற்படுத்தி, பெண்களைப் பாலியல் நுகர்வுப் பொருளாகக் கருதுவதை எதிர்க்கிறது; இவர்கள் அமெரிக்காவிலும் பிற ஐரோப்பிய நாடுகளிலும் நிலவும் இனவாதந் தோய்ந்த முதலாளியத்துக்கு அறைகூவல் விடுத்து எதிர்க்கின்றனர். சுலாமித் பயர்சுட்டோனின் *பாலுணர்வின் இயங்கியல்(1970)* நூலின் கூற்றுப்படி, " பெண்ணியப் புரட்சியின் அறுதி இலக்காக, முதல் அலைப் பெண்ணிய இயக்கத்தைப் போல *ஆண்களின் சலுகைகளைக் குறைப்பதாக* மட்டுமே அமையாமல், பாலுணர்வு, பாலினப் பகுபாட்டை வேரறக் களைவதாக அமையவேண்டும்: பிறப்புறுப்பு வேறுபாடுகள் இனிப் பண்பாட்டு வேறுபாட்டுக்கு வழிவகுக்கக் கூடாது."பிறப்புறுப்பு வேறுபாடுகளும் அதனாலான இரண்டாம் பாலின இயல்புகளும் இனிப் பண்பாட்டு, அரசியல் வேறுபாட்டுக்கு வழிவகுக்கக் கூடாது  என்பதை மரபுகட்ப்புப் பெண்ணியர்கள் நம்புவதோடு,  மகளிரின் இனப்பெருக்கம் சார்ந்த சிறப்புப் பத்திரத்தைக் கணக்கில் எடுத்து, பணியிடத்தில் அதற்கான ஈடுகட்டல் சலுகைகளை நல்கவேண்டும் என வாதிடுகின்றனர்.

மகளிர் ஒடுக்குமுறைக்கான அடிப்படையான காரணத்தை, தாராளப் பெண்ணியர்களைப் போல சட்ட அமைப்புகளிலும், மார்க்சியப் பெண்ணியர்களைப் போல வருக்கப் போராட்டத்திலும் க்காணாமல், மரபுகடப்புப் பெண்ணியர்கள் தந்தைவழி முறைமை சார்ந்த பாலின உறவுகலில் காண்கின்றனர். இரண்டாம் அலைப் பெண்ணியத்தின் பகுதியாக 1960 களில் தோன்றிய தொடக்கநிலை மரபுகடப்புப் பெண்ணியம்,  தந்தைவழி முறைமையை மற்ற ஒடுக்குமுறை வாயில்களை விட  முந்தியதாகவும் ஆழமானதாகவும் அதே நேரத்தில் ஒரு இடைநிலை வரலாற்று நிகழ்வாகவும் கருதுகிறது.   " மேலும், இது மற்ற வடிவங்களை விட பழமையானதும் மிகவும்  பொதுவானதும் முதன்மையானதாகவும்  மற்றவர்றுக்கு வழிகாட்டக் கூடியதாகவும் கருதுகிறது". இதில் இருந்து கிளைத்த பிற அரசியல் வடிவங்கள் பண்பாட்டுப் பெண்னியமாகவும் நிகரறப் பெண்ணியமாகவும் கலகப் பெண்ணியமாகவும் பிரிந்து, சமூக வருக்கம், பொருளியல்  ஆகியவற்றையும் தந்தைவழி முறைக்கு இணையான ஒடுக்குமுறை வாயில்களாகக் கருதின.

## கோட்பாடும் கருத்தியலும்
## விளக்கக் குறிப்புகள்

## மேற்கோள்கள்
### சான்றுகள்

### சான்று வாயில்கள்

* 
* 
* 
* 
* 
* 
* 
* 
* 
* 

## மேலும் படிக்க
* 
* 
* 
* 

; நூல்களும் இதழ்களும்

* 
* 
* 
*
* 


பகுப்பு:பெண்ணிய வரலாறு
பகுப்பு:பெண்ணிய இயக்கங்களும் கருத்தியல்களும்
பகுப்பு:பெண்ணியக் கோட்பாடு